Indrek Rohtmets

Indrek Rohtmets (sündinud 18. juulil 1953) on eesti bioloog, tõlkija ja teadusajakirjanik.

Ta oli aastatel 1989–2001 ja 2014–2015 ajakirja Horisont peatoimetaja. 

Rohtmets on teinud mitmes maailma paigas loodusvideoid Eesti Televisiooni saatesarja "Osoon" tarbeks. 

Tema algatusel loodi 1990. aastal Eesti Teadusajakirjanike Selts, ta oli seltsi esimene esimees."Indrek Rohtmetsa tunnustatakse teenetemärgiga" Loodusajakiri.ee, 04.02.2015. Ta on ka Eestis tegutseva Viskiklubi üks asutajaid.

Teoseid
 "Kultuurilooline Eestimaa: teekaaslane". Tallinn, Varrak 2004
 "Valge vares mustas ilmas" (essee). Eesti Loodus 10/2003
 Indrek Rohtmets. Mis saab, kui metsarahvas asub ehitama kivilinna? Intervjuu Andres Tarandiga, Eesti Loodus 2005/6 (artikkel)
Ta on tõlkinud eeskätt looduse- ja evolutsiooniteemalisi aimeteoseid.

Isiklikku
Tema abikaasa on advokaat Maria Mägi-Rohtmets."Maria Mägi ja Indrek Rohtmetsa kodu Kakumäe kaskede all" Saarte Hääl, 02.10.2013.

Tunnustus
 2015 – Valgetähe IV klassi teenetemärk"Presidendilt saab tänavu teenetemärgi 99 inimest" ERR Uudised, 04.02.2015.
 2021 – Go Traveli reisiraamatu preemia ("Üks rott läks rändama")

Viited

Kategooria:Eesti teadusajakirjanikud
Kategooria:Eesti bioloogid
Kategooria:Teaduskirjanikud
Kategooria:Tartu Ülikooli filoloogiateaduskonna vilistlased
Kategooria:Valgetähe IV klassi teenetemärgi kavalerid
Kategooria:Sündinud 1953
Kategooria:Vilsandi inimesed